חייתי בכל תקופת חיי כהולל וככל אדם חסר אמונה . חייתי בחו”ל ונישאתי בפעם השנייה לאישה משיחית שאינה יהודייה אשר הייתה מתפללת מדי לילה בלכתה לישון וקוראת מספר הברית החדשה. אך כיהודי לא ייחסתי לכך חשיבות מרובה וגם לא התעניינתי בכך. ולעולם לא עלה בדעתי לפתוח את הספר שבו קראה אישתי מדי לילה ולילה. הכרתי במקצת את המשיחיות מתוך קריאה ושמיעת הסובבים אותי אך ללא התעניינות מיוחדת . לא נסינו להשפיע אחד על השני בנושא הדת וגם לא התווכחנו בנושא זה .
חזרתי לארץ ומצאתי מקום עבודה , ובדרכי יום אחד למקום העבודה משום מה , ירדתי מהאוטובוס תחנה לפני מקום עבודתי. אמרתי לעצמי למה ירדת כאן עכשיו אתה צריך ללכת עשר דקות ברגל , התחלתי לצעוד לכיוון העבודה , ובדרך פגשה אותי אישה אשר פנתה אלי ושאלה: “יכולה אני לשאול אותך משהוא?” ,עניתי: “כן” . ואז שאלה במפתיע: “האם אתה מכיר מי זה ישוע ?”, “ודאי”, אמרתי “אני נשוי לאישה משיחית” . “ואתה לא מאמין ?” עניתי: “לא” . אני מאמין שקיים אלוהים בלבד .
מבולבל מהשאלה שתקתי . ואז אמרה: “אתה מעוניין להכיר אותו יותר טוב ?”, “טוב מה זה כבר יפריע לי”, עניתי. אז הושיטה לי חוברת ואמרה תן לי מספר טלפון וכתובת ונשלח לך את ספר הברית החדשה . הסכמתי ונתתי לה את מבוקשה ואמרתי לה: “מה כבר יכול להזיק אם אקרא את הספר, עוד משהוא להשכיל ממנו”. שלום ותודה ונפרדנו איש לדרכו.
לאחר שבוע בערך נשלח הספר אלי בדואר. ובלילה בלכתי לישון החלטתי לקרוא מתוכו עד שארדם אך לאחר שהתחלתי לקרוא לא יכולתי להפסיק עד שגמרתי את כל הספר. וגיליתי שזה כבר בוקר ואני צריך לקום לעבודה . הלכתי לעבודה עייף אך עם הרבה שאלות פתוחות שהציקו לי כל היום . בגמר יום העבודה מיהרתי הביתה לקרוא שוב בספר על אף העייפות , חיפשתי תשובות לשאלות המציקות ולא מצאתי תשובות . מספר ימים לאחר מכן התקשר אלי בחור שהציג את עצמו כמשיחי בעקבות קבלת הספר הנ”ל וקבע איתי פגישה בבית קפה ליד ביתי למחרת היום . למחרת נפגשנו והוא הגיע עם עוד בחור נוסף, ישבנו לאחר שהצגנו איש את רעהו , התחלנו לדבר בנושא קריאת הברית החדשה שאותו קיבלתי מספר ימים קודם . הם ניסו להסביר לי נושאים ששאלתי מתוך חוסר ידיעה בכתובים . מספר תשובות הבנתי אך את היתר הם אמרו לי תוכל לקבל באם תצטרף לקהילה מסוימת , ותוך זמן בקהילה תתחיל להבין. אכן הצטרפתי לקהילה .
כיום אני שנתיים באמונה ומבין שלא יכולתי להצטרף באם לא נקראתי על ידי האדון ישוע המשיח אליו. כל זאת לא הייתה מקריות כי אם ידו המושטת אלי של ישוע האדון, שהשריש בתוכי אמונה שלא הייתה לי קודם לכן . הבנתי דברים שהעסיקו אותי כל הזמן בלא יודעין , גם על הספר של אשתי שהיה מונח לידי כל הזמן ולא ניסיתי לקרוא בו ועל כך אני מצר. נסו גם אתם אך עם לב פתוח ותיווכחו באמת , ובאם האדון ישוע יקרא לכם לא תפסידו אלה רק תרוויחו בגדול . אמן .